**Дијалог меѓу Владата и граѓанскиот сектор**

на тема

**Владеење на право, добро владеење и борба против корупција**

**Образец за пријава на иницијативи**

Почитувани претставници на граѓанските организации,

Ви благодариме за учеството во дијалогот меѓу Владата и граѓанскиот сектор на тема „Владеење на право, добро владеење и борба против корупција“, која се одржи на 25.09.2024 г. во Владата на Р.С. Македонија

Во прилог Ви доставуваме образец за пријава на иницијативи, кои се во склоп на овие теми, а за чија имплементација е потребна поддршка или соработката со Владата, односно, ресорните министерства.

Ве замолуваме, пред пополнување на овој образец за иницијативи, внимателно да ги прочитате упатствата за подготовка на одговори на прашањата, онаму каде што се дадени.

Ве молиме, пополнетиот образец доставете го до: име и адреса на примач, најдоцна до 4 октомври 2024 г. (петок).

Ви благодариме на соработката,

Влада на РСМ

**Назив на вашата организација:** Институт за европска политика - Скопје

**Адреса (улица, број, општина):** Ул. Антоние Грубишиќ 2/2, општина Центар, 1000 Скопје

**Електронска пошта (e-mail):** contact@epi.org.mk

**Телефонски број:** 02 3280 100

**Лице за контакт (име и презиме, телефон и е-пошта):** Симонида Кацарска, 078 238 748, simonida.kacarska@epi.org.mk

**Веб-страница на Вашата организација:** [www.epi.org.mk](http://www.epi.org.mk)

**Наслов на Вашата/Ваште иницијатива(и):** Унапредување на алтернативниот начин на решавање на спорови

**На која од следните области се однесува Вашата/Вашите иницијатива(и)?**

1. **Владеење на право** √
2. **Добро владеење**
3. **Борба против корупција**
4. **Реформа на јавна администрација**

**Проблеми и потреби:**

(*Идентификувајте проблем кој го адресира Вашата иницијатива(и) и на кратко, образложете го. Одговорот треба да е максимум еден пасус.)*

Во областа на медијацијата, во февруари 2024 година, се донесоа неколку подзаконски акти како обид за регулирање на проблемот со издавањето/продолжувањето на лиценците на медијаторите, кој настана поради вакуумот од шест месеци со пробивањетона законски рокови за формирање на Националниот совет за медијација и непостоење надлежна институција за нивно издавање.

Пред нивното донесување, националната координаторка за медијација поднесе оставка, по што се назначи в.д координатор. Последователно, се реши проблемот со издавањето лиценци на 25 медијатори, но по неговото разрешување на 5 јули 2024, решавањето на проблемот стагнираше, а работењето на Националниот совет продолжи да биде нетранспаретно.

**Објаснување на иницијативата (иницијативите):**

(*Објаснете ја Вашата иницијатива (и), поврзана со тековна политика во рамки на горенаведените области, односно, образложете што Вие предлагате со оваа иницијатива(и). Ве молиме, наведете ја надлежната институција која треба да ја спроведе иницијативата/-те. Одговорот треба да е максимум два пасуса.)*

Потребно е целосно решавање на проблемот со издавањето/продолжувањето на лиценците на медијаторите, како и подобрување на транспарентноста во работата на Националниот совет за медијација.

Потребна е доследна и навремена примена на законските измени, и спречување на преклопувањето на надлежноста помеѓу Комората на медијатори и Националниот совет за медијација, но и подобрувања во системот со це постигнување квалитет во работата на медијаторите.

**Цели и очекувани резултати:**

 (*Објаснете кои се целите што ќе се постигнат доколку се спроведе предложената иницијатива(и). Објаснете кои се посакуваните или очекуваните ефекти, односно што ќе се промени доколку се спроведе предложената иницијатива(и). Одговорот треба да е максимум еден пасус.)*

Очекувана цел е подобрување на квалитетот на работата на Националниот совет за медијација, како и квалитетот на работата на медијаторите. Последователно, потребно е зголемување на стапката на решавање на спорови по пат на медијација, како алтернативен начин на решавање на спорови.

**Проценка на финансиски импликации и временска рамка:**

 (*Ве молиме, наведете јавни финансиски импликации за реализација на предложената иницијатива(и), т.е. проценка колку буџетски средства би биле потребни за да се спроведе Вашиот предлог. Претставете ја временската рамка на спроведување на иницијативата/-те*.)

Финансиски импликации не се предвидени во буџетот на државата.

Комората на медијатори не располага со доволни и самостојни финансиски средства за унапредување на работата на медијаторите и промовирање на медијацијата како метод на решавање на спорови.

**Начелен план за мониторинг и евалуација:**

*(Објаснете како планирате да осигурате дека иницијативата(-те) се спроведува успешно. На кратко, образложете како ќе го следите и оцените спроведувањето на Вашата иницијатива(и). Одговорот треба да е максимум еден пасус.)*

ЕПИ ќе продолжи да ја следи состојбата и да известува и во иднина. Истовремено, Европската комисија во своите годишни извештаи за земјата, контиунирано, веќе четврта година посочува на потребата за зголемување на алтернативното решавање на спорови, особено преку медијација.

**Дополнително образложување на иницијативата(-те) кое не е опфатено со претходните прашања:**

*(Одговорот треба да е максимум 5 пасуси.)*

**Прилози (опционално):**

*(Прикачете подетални информации за предметот, целите и позадината на предложената иницијатива(и), студии и анализи што ги сметате за релевантни, итн.)*

Ангела Делевска, Беба Жагар,

Извештај во сенка за Поглавје 23 за периодот октомври 2023 година- септември 2024 (во изработка)

Ангела Делевска, Беба Жагар,

[Извештај во сенка за Поглавје 23 за периодот октомври 2022 – септември 2023 година](https://epi.org.mk/wp-content/uploads/izvestaj-vo-senka-2023.pdf)